Hoempa
Van: Huub Brouns

Refrein
Bes - se - me !!!
Zoeë sjaldje Hoempa door de sjtraote.
Bes - se - me !!!
Det galmdje tösse Pieël en maas.
Mien bes-se-me 
zulle d’n drek neet ligke laote.
Mer as ’t kaere is gedaon,
laot ze den leefst neet boete sjtaon,
as hekse saoves vlege gaon.

Sjang Op ’t Veldj dae trapdje ziene bakfiets,
vol zelfgebónje besseme gelaa.
En bie ’t traeje van dae bessem-riksja 
klónk óngerwaeges monotoon zien “hoem-pa-pa”.
Mèt bessemwerk van hei en brum en birke 
waas Sjang allein as Hoempa hie bekandj.
Bie sjlappen hanjel góng d’r mer get wirke,
op eine boerenhaof 
in sjtal of op ’t landj.

D’n äöverdèn waas dök zien hemelbèdje 
mer somers sjleep d’r inne boetelócht.
Wól hae get werk, den mook de boer ein wèdje,
det al nao twieë daag Hoepa weer de vrieheid zócht.
Mer toen de blinje platte bessems bónje,
versjpeeldje Sjang zien vrieheid en zien broeëd.
In Deurne aan ’t Labberhoes gebónje 
bleef Hoempa rösteloos en góng d’r sjtilkes doeëd.
_

                                                                       Huub Brouns, Naer

Limburgish
Huub Brouns
Hoesloze teks
Mót nag bekeke waere